
 DR 30.11.2011 

 
44 

Jadi, di sini rasa saya tidak disebut tentang kelayakan. Cuma disebut orang 
yang layak, orang yang layak, orang yang layak. Akan tetapi tidak didefinisikan. Saya 
tidak nampak lagi angka RM3,000 ini. Jadi, di sini akan menjadi satu ruang dan peluang 
kepada mereka-mereka yang tidak bertanggungjawab untuk mengambil kesempatan 
yang rumah-rumah PR1MA ini akan juga diberi, diminta atau dipohon oleh orang-orang 
tertentu yang gaji pendapatan seisi rumah mereka mungkin lebih daripada RM3,000. 
Oleh kerana di dalam akta ini tidak ada disebut bahawa orang yang layak itu mesti 
RM3,000 ke bawah. Ya, mungkin saya tidak jumpa tapi memang saya sudah tengok 
setiap muka surat dan saya tidak jumpa.   

Jadi, inilah satu kebimbangan saya dan saya harap projek ini berjaya tetapi 
saya ingin tahu sungguh-sungguh tentang peranan SPNB. Sekarang adakah PR1MA 
bersaing dengan SPNB? Setakat itu sahaja Tuan Yang di-Pertua. Terima kasih. 

Timbalan Yang di-Pertua [Datuk Ronald Kiandee]: Yang Berhormat 
Ledang. 

 
2.56 ptg. 

Ir. Haji Hamim bin Samuri [Ledang]: Terima kasih Tuan Yang di-Pertua. 
Saya sekejap sahaja.  Pertama, sudah tentulah saya menyokong rang undang-undang 
ini kerana seperti yang disebutkan tadi, misinya jelas, tepat dan kena pada masanya. 
Jadi Tuan Yang di-Pertua, harapan saya ialah supaya PR1MA ini menjadi pemimpin 
yang tulen kepada industri perumahan. Saya menyatakan demikian kerana Tuan Yang 
di-Pertua, pertamanya dari segi harga.   

Saya berharap dan percaya bahawa selepas ini harga rumah ataupun harga 
property yang berkaitan dengan pembangunan ini akan lebih merujuk kepada harga 
rumah 1Malaysia. Maknanya, di situ ada tanda arasnya walaupun kos tanah itu di 
tanggung oleh kerajaan dan sebagainya. Akan tetapi saya yakin ia akan menjadi tanda 
aras kepada harga rumah-rumah lain yang tidak dibina oleh pihak lain. Sekejap. 

Dato’ Haji Ismail bin Mohamed Said [Kuala Krau]: Terima kasih Tuan Yang 
di-Pertua dan terima kasih Yang Berhormat Ledang. Saya bersetuju dengan Yang 
Berhormat Ledang terhadap kerajaan mesti mengambil kira terhadap harga, yang 
pertamanya. 

Berkaitan dengan harga ini Tuan Yang di-Pertua, Yang Berhormat Menteri dan 
juga Yang Berhormat Ledang, rata-rata nampaknya 168 projek terbengkalai ini 
melibatkan pembeli-pembeli yang telah mendapatkan pinjaman dan juga yang telah 
gagal mendapatkan pinjaman. Contohnya, di kawasan saya dua projek perumahan 
terbengkalai, tidak dapat diduduki tetapi pembeli telah dipotong gaji ataupun 
dikehendaki membuat bayaran. Jadi, selain daripada harga saya mencadangkan, kalau 
Yang Berhormat Ledang bersetuju, supaya rumah ini sudah siap sepenuhnya barulah 
kita jual kepada pembeli-pembeli supaya tidak lagi pembeli ini tertipu ataupun pembeli 
ini dibebankan dengan beban hutang, terlibat dengan hutang tetapi rumah tidak dapat 
diduduki.   

Keduanya, terhadap projek terbengkalai dan juga peluang-peluang. Saya 
menyokong terhadap rang undang-undang PR1MA ini, cuma jangan tinggalkan di 
kampung-kampung kerana kita di peringkat kerajaan negeri, saya percaya Kerajaan 
Persekutuan harus melihat kembali cadangan-cadangan projek pembesaran kampung 
yang generasi kedua sama ada di FELDA dan di kampung tradisional yang masih lagi 
memerlukan perumahan untuk mereka Tuan Yang di-Pertua. Terima kasih. 

Ir. Haji Hamim bin Samuri [Ledang]: Terima kasih Yang Berhormat Kuala 
Krau. Saya setuju sangat dan dalam kes ini pun saya meletakkan harapan yang tinggi 
bahawa projek PR1MA ini pun akan menjurus kepada bina, siap dan jual, bukannya 
dalam proses binaan itu ataupun rumah belum siap, sudah jual dan terpaksa pembeli 
mengambil pinjaman beli rumah dan sebagainya. 

Begitu juga saya sokong sangatlah kalau hendak dibuat di kawasan selain 
daripada bandar raya. Kalau boleh buat serentak dan bukan sahaja di Kuala Krau 
malahan juga di Ledang, Tenggara dan lain-lain lagi. 

 

 



44 Jadi, di sini rasa saya tidak disebut tentang kelayakan. Cuma disebut orang yang layak, orang yang layak, orang yang layak. Akan tetapi tidak didefinisikan. Saya tidak nampak lagi angka RM3,000 ini. Jadi, di sini akan menjadi satu ruang dan peluang kepada mereka-mereka yang tidak bertanggungjawab untuk mengambil kesempatan yang rumah-rumah PR1MA ini akan juga diberi, diminta atau dipohon oleh orang-orang tertentu yang gaji pendapatan seisi rumah mereka mungkin lebih daripada RM3,000. Oleh kerana di dalam akta ini tidak ada disebut bahawa orang yang layak itu mesti RM3,000 ke bawah. Ya, mungkin saya tidak jumpa tapi memang saya sudah tengok setiap muka surat dan saya tidak jumpa. Jadi, inilah satu kebimbangan saya dan saya harap projek ini berjaya tetapi saya ingin tahu sungguh-sungguh tentang peranan SPNB. Sekarang adakah PR1MA bersaing dengan SPNB? Setakat itu sahaja Tuan Yang di-Pertua. Terima kasih. Timbalan Yang di-Pertua [Datuk Ronald Kiandee]: Yang Berhormat Ledang. 2.56 ptg. Ir. Haji Hamim bin Samuri [Ledang]: Terima kasih Tuan Yang di-Pertua. Saya sekejap sahaja. Pertama, sudah tentulah saya menyokong rang undang-undang ini kerana seperti yang disebutkan tadi, misinya jelas, tepat dan kena pada masanya. Jadi Tuan Yang di-Pertua, harapan saya ialah supaya PR1MA ini menjadi pemimpin yang tulen kepada industri perumahan. Saya menyatakan demikian kerana Tuan Yang di-Pertua, pertamanya dari segi harga. Saya berharap dan percaya bahawa selepas ini harga rumah ataupun harga property yang berkaitan dengan pembangunan ini akan lebih merujuk kepada harga rumah 1Malaysia. Maknanya, di situ ada tanda arasnya walaupun kos tanah itu di tanggung oleh kerajaan dan sebagainya. Akan tetapi saya yakin ia akan menjadi tanda aras kepada harga rumah-rumah lain yang tidak dibina oleh pihak lain. Sekejap. Dato' Haji Ismail bin Mohamed Said [Kuala Krau]: Terima kasih Tuan Yang di-Pertua dan terima kasih Yang Berhormat Ledang. Saya bersetuju dengan Yang Berhormat Ledang terhadap kerajaan mesti mengambil kira terhadap harga, yang pertamanya. Berkaitan dengan harga ini Tuan Yang di-Pertua, Yang Berhormat Menteri dan juga Yang Berhormat Ledang, rata-rata nampaknya 168 projek terbengkalai ini melibatkan pembeli-pembeli yang telah mendapatkan pinjaman dan juga yang telah gagal mendapatkan pinjaman. Contohnya, di kawasan saya dua projek perumahan terbengkalai, tidak dapat diduduki tetapi pembeli telah dipotong gaji ataupun dikehendaki membuat bayaran. Jadi, selain daripada harga saya mencadangkan, kalau Yang Berhormat Ledang bersetuju, supaya rumah ini sudah siap sepenuhnya barulah kita jual kepada pembeli-pembeli supaya tidak lagi pembeli ini tertipu ataupun pembeli ini dibebankan dengan beban hutang, terlibat dengan hutang tetapi rumah tidak dapat diduduki. Keduanya, terhadap projek terbengkalai dan juga peluang-peluang. Saya menyokong terhadap rang undang-undang PR1MA ini, cuma jangan tinggalkan di kampung-kampung kerana kita di peringkat kerajaan negeri, saya percaya Kerajaan Persekutuan harus melihat kembali cadangan-cadangan projek pembesaran kampung yang generasi kedua sama ada di FELDA dan di kampung tradisional yang masih lagi memerlukan perumahan untuk mereka Tuan Yang di-Pertua. Terima kasih. Ir. Haji Hamim bin Samuri [Ledang]: Terima kasih Yang Berhormat Kuala Krau. Saya setuju sangat dan dalam kes ini pun saya meletakkan harapan yang tinggi bahawa projek PR1MA ini pun akan menjurus kepada bina, siap dan jual, bukannya dalam proses binaan itu ataupun rumah belum siap, sudah jual dan terpaksa pembeli mengambil pinjaman beli rumah dan sebagainya. Begitu juga saya sokong sangatlah kalau hendak dibuat di kawasan selain daripada bandar raya. Kalau boleh buat serentak dan bukan sahaja di Kuala Krau malahan juga di Ledang, Tenggara dan lain-lain lagi.